ขบวนการนัมเบอร์วัน โกจูเจอร์

ขบวนการนัมเบอร์วัน โกจูเจอร์ หรือ นัมเบอร์วันเซ็นไต โกจูเจอร์ (No.1 Sentai Gozyuger) ในชื่อภาษาญี่ปุ่น เป็นละครโทคุซัทสึชุดของซูเปอร์เซ็นไตซีรีส์ ลำดับที่ 49 ออกอากาศทุกวันอาทิตย์เวลา 9:30 น. - 10:00 น. ทางสถานีโทรทัศน์ทีวีอาซาฮิ ออกอากาศครั้งแรกเมื่อวันที่ 16 กุมภาพันธ์ ค.ศ. 2025

**ภาพรวม**
ขบวนการนัมเบอร์วัน โกจูเจอร์ เป็นผลงานลำดับที่ 49  และเป็นผลงานฉลองครบรอบ 50 ปีของละครโทรทัศน์ชุดซูเปอร์เซ็นไต ซึ่งมีการปรับเปลี่ยนการครบรอบจากฉลองครบรอบผลงานมาเป็นฉลองครบรอบปี โดยมีต้นแบบมาจากสัตว์แต่ละรูปแบบcinema241225

**เนื้อเรื่อง**
เรื่องราวเกิดขึ้นกับเหตุการณ์มหาสงครามยูนิเวิร์ส หุ่นรบของขบวนการทั้ง 49 ขบวนการจากพหุจักรวาลต่างๆ ได้ต่อกรกับศัตรูปริศนาที่สร้างภัยพิบัติในจักรวาล ในขณะที่เกือบจะพ่ายแพ้ เหล่าขบวนการก็ได้สร้าง เซ็นไตริง ขึ้นมา เพื่อเรียก เทก้าซอร์ด ผู้กอบกู้สูงสุดในจักรวาล จนเอาชนะผู้สร้างภัยพิบัติครั้งนั้นได้สำเร็จ แต่ก็ได้เกิดการทำลายล้างและสร้างจักรวาลขึ้นมาใหม่อีกครั้งด้วยการส่งแหวนเหล่านั้นกระจายออกไปในโลกต่างๆ
จนเวลาผ่านไป บุคคลทั้ง 5 ที่มาจากกลุ่มสังคมที่แปลกแยกออกไป ได้รับโอกาสที่จะเปลี่ยนแปลงชีวิตจากเทก้าซอร์ดซึ่งได้เลือกมาเพื่อแปลงร่างเป็นนักรบขบวนการกลุ่มที่ 50 โกจูเจอร์ ซึ่งได้รับมอบหมายให้รวบรวมเซ็นไตริงและผู้ที่รวบรวมทั้งหมดจะได้รับพรที่ปรารถนา ซึ่งเป็นการเริ่มต้นการแข่งขันไม่เพียงระหว่างกลุ่มเท่านั้น แต่ยังรวมถึงองค์กรชั่วร้ายโนวันเวิลด์ ไบรดัน ศัตรูที่ขัดขวางพวกเขาอีกด้วย

**ตัวละคร**

**ขบวนการนัมเบอร์วัน โกจูเจอร์**
กลุ่มนักรบทั้ง 5 ที่ทำสัญญากับเทก้าซอร์ด เพื่อทำให้ความปรารถนาของพวกเขาเป็นจริง ซึ่งสมาชิกทั้งหมดล้วนเป็นกลุ่มคนที่อยู่ในกลุ่มสังคมที่แปลกแยกด้วยเหตุผลบางประการ ทั้ง 5 คนเป็นคู่แข่งกันต่อสู้เพื่อชิงเซ็นไตริง แต่สามารถกลายมาเป็นเพื่อนร่วมทีมที่ต่อสู้ร่วมกันเมื่อมีจุดประสงค์ร่วมกัน นอกจากนี้เมื่อครอบครองแหวนทำให้ผู้ใช้มีพลังทักษะพิเศษเข้ามาอีกด้วย- แผนผลิตแรกเริ่มนั้นใช้ชื่อขบวนการนี้ว่า ขบวนการสุดแกร่ง (最強戦隊)toei1
 โทโนะ โฮเอรุ (遠野 吠)
ตัวเอกของเรื่อง ชายหนุ่มพาร์ทไทม์พเนจร (がいないはぐれアルバイター) เนื่องจากเขาถูกไล่ออกจากงานพาร์ทไทม์บ่อยครั้ง เขาได้มาพบกับเทก้าซอร์ด ดาบและแหวนที่สัญญาว่าหากขึ้นสู่อันดับหนึ่งของทุกสิ่ง ปรารถนาที่เป็นจริงจะบันดาลมาให้ แต่เขาไร้ซึ่งแรงปรารถนาใด ๆ โดยเวลาแปลงร่างปกติมักจะหอนคล้ายหมาป่า 
ในอดีตตนกับพี่ชายหลงเข้ามาในฐานทัพโนวันเวิลด์ ทำให้สูญเสียพี่ชายไป ส่วนครอบครัวก็จำความไม่ได้ เพราะบอกว่าให้เลิกปรารถนาเพื่อให้รอดจากไบรดัน พอตนกลับมาบ้านที่เคยอยู่ พ่อแม่ก็ย้ายไปที่อื่นแล้ว จึงทำให้เขาคิดว่าเขาดูนอกคอกจากโลกใบนี้ และหางานพาร์ทไทม์ประทังชีวิต
;โกจูวูลฟ์ (ゴジュウウルフ)
ร่างแปลงนักรบที่เอนเกจโดยโทโนะ โฮเอรุU187 ชุดสีแดงring มีต้นแบบมาจากหมาป่า มีประสาทสัมผัสที่เฉียบคมเหมือนสุนัข และฟันศัตรูด้วยเทก้าซอร์ดที่สวมมือขวาไว้ ท่าไม้ตายคือ ไรซิ่งเรดวูลฟ์ และ ฟินิชฟิงเกอร์วูลฟ์
เบียคุยะ ริคุโอะ (百夜 陸王)
ชายหนุ่มพราวเสน่ห์ ผู้เป็นอดีตซูเปอร์ไอดอล เขามีสามารถหว่านล้อมและตกแฟนคลับได้แค่รอยยิ้ม แต่ทว่าเขาถูกไล่ออกจากเอเจนซี่ด้วยเหตุผลบางอย่าง เป็นคนที่วางแผนเก่ง ปรับตัวเข้ากับสถานการณ์ได้ดี มีความมั่นใจสูง และพึ่งพาได้ ตอนขึ้นไลฟ์เสตจ มีวลีประจำตัวคือ "จะกี่อีกร้อยราตรี..ก็ขออยู่ข้างเธอ"
;โกจูเลออน (ゴジュウレオン)
ร่างแปลงนักรบที่เอนเกจโดยเบียคุยะ ริคุโอะU187 ชุดสีน้ำเงินring มีต้นแบบมาจากสิงโต มีความสามารถใช้ระบบการได้ยินขั้นสูง อาวุธประจำกายคือ เลออนบัสเตอร์ 50
บาคุกามิ ริวกิ (暴神 竜儀)
ชายผู้สรรเสริญต่อเทก้าซอร์ดอย่างแรงกล้า ชายผู้เชื่อว่าการรับใช้ดาบศักดิ์สิทธิ์คือจุดสูงสุดของชีวิต ความปรารถนาที่จะเติมเต็มความต้องการของเทก้าซอร์ด แม้ว่าจะต้องพยายามแค่ไหน แต่มีนิสัยซื่อตรงและรักสงบ มีพละกำลังมหาศาล เวลาโกรธจะเขวี้ยงของหนักใส่ หากพบคนที่ใช้เทก้าซอร์ดในทางไร้สาระ ในเวลาต่อมาเขาได้เป็นผู้จัดการคนใหม่ต่อจากซาโอริพร้อมทันเปลี่ยนชื่อร้านฮันเซคิเป็นร้านชุมชนเทก้าซอร์ด
เขาเกิดมาในครอบครัวที่มีอาชีพหมอเป็นหลักและมีความเข้มงวด จนมาวันหนึ่งริวกิได้พบหนังสือตำนานของเทก้าซอร์ดทำให้เขาเริ่มมีความศรัทธาต่อเทก้าซอร์ด จนเวลาผ่านไปเขาหนีออกมาจากบ้านเพราะหนีความกดดันจากบ้านของเขา
;โกจูไทแรนโน (ゴジュウティラノ)
ร่างแปลงนักรบที่เอนเกจโดยบาคุกามิ ริวกิU187 ชุดสีเหลืองring มีต้นแบบมาจากไทแรนโนซอรัส มีความสามารถในการต่อสู้ด้วยพละกำลังที่แกร่งกล้า อาวุธประจำกายคือ ไทแรนโนแฮมเมอร์ 50
ทาเคฮาระ คินจิโร่ (猛原 禽次郎)
นักเรียนมัธยมปลายชั้นปีที่ 2 ผู้แคล่วคล่องและปราดเปรียว ความเร็วไม่เป็นสองรองใคร เป็นเด็กหนุ่มผู้รักงานปาร์ตี้และสังสรรค์จนไม่สนใจสังคมรอบข้าง
แต่แท้จริงแล้ว ชื่อจริงของเขาคือ ทาเคฮาระ โจจิ (猛原 譲二) ชายชรา วัย 87 ปี ที่มีลูกชาย 1 คน และ หลานชาย 1 คน เป็นคนที่ใช้ชีวิตเข้มงวดทั้งต่อตนเองและผู้อื่น คติประจำตัวคือ "ทรหดไม่คดงอ" เขาได้พบเซ็นไตริงโกจูอีเกิ้ลบนกระถางต้นไม้ในบ้านและได้ขอพรจากเทก้าซอร์ดให้ตัวเองมีร่างกายกลับมาเป็นวัยหนุ่มอีกครั้ง เนื่องจากต้องใช้ชีวิตในวัยหนุ่มได้อย่างอิสระ ตามเจตนารมณ์ของ ทาเคฮาระ ฟุซาโกะ ภรรยาของเขาที่เสียชีวิตไปโดยมีคำสั่งเสียว่า "ขอให้ใช้ชีวิตตามแต่ใจปรารถนาเถอะ" จนกระทั่งเขาได้เข้าโรงเรียนมัธยมปลายมินามิบะซึ่งมี ทาเคฮาระ ฟุโตชิ หลานชายที่อยู่ในชั้นเรียนเดียวกัน จึงทำให้เขาต้องปลอมชื่อเป็น คินจิโร่ ที่มาจากคำว่า ทาเคะคินจิ แปลว่า สายพันธุ์นกล่าเหยื่อ มีข้อจำกัดคือต้องรับประทานอาหารที่มีส่วนประกอบของไข่ เพื่อให้ร่างกายอยู่ในสภาพวัยรุ่นในช่วงเวลาที่จำกัด
;โกจูอีเกิ้ล (ゴジュウイーグル)
ร่างแปลงนักรบที่เอนเกจโดยทาเคฮาระ คินจิโร่U187 ชุดสีเขียวring มีต้นแบบมาจากนกอินทรี มีความสามารถในการมองเห็นทุกระยะด้วยการมองเห็นแบบพิเศษ อาวุธประจำกายคือ อีเกิ้ลชูตเตอร์ 50
อิจิคาวะ สึมิโนะ (一河 角乃)
อดีตนักเรียนหญิงโรงเรียนตำรวจฝีมีอฉกาจผู้มีความน่ารักเป็นอาวุธ ผู้มีฉายานักสืบไฮคลาส (ハイクラス名探偵) แต่เพราะเหตุบางอย่างทำให้เธอถูกเพื่อนร่วมงานเกลียดชังจนโดนไล่ออก บ่อยครั้งเมื่อไม่มีงานนักสืบ เธอจะมารับหน้าที่เป็นพนักงานพาร์ทไทม์ จุดประสงค์ของเธอคือตามหา อิจิคาวะ โอโตะ น้องสาวที่ถูกลักพาตัวไป ในช่วงแรกเธอไม่สามารถเอนเกจได้เนื่องจากความปรารถนายังไม่ชัดเจน แต่เนื้อในแล้วเป็นคนช่วยเหลือเด็กยิ่งกว่าใครๆ สุดท้ายเลยขอสาบานต่อเทก้าซอร์ดจะปกป้องทุกคน และสามารถเอนเกจเป็นโกจูยูนิคอร์นได้อย่างสมบูรณ์
;โกจูยูนิคอร์น (ゴジュウユニコーン) 
ร่างแปลงนักรบที่เอนเกจโดยอิจิคาวะ สึมิโนะU187 ชุดสีดำring มีต้นแบบมาจากยูนิคอร์น มีความสามารถในการใช้พลังโทรจิตและการอ่านจิตใจ อาวุธประจำกายคือ ยูนิคอร์นดริล 50

**ผู้เกี่ยวข้องกับโกจูเจอร์**
อิจิมะ ซาโอริ (飯島 佐織)
เจ้าของคาเฟ่ร้านฮันเซคิ เธอเป็นผู้ให้ที่พักแก่โฮเอรุ รวมไปถึงยอมจ้างงานและให้ริวกิมาดูแลร้านแทนในช่วงที่ยามมีธุระสำคัญอีกด้วย แม้ว่านิสัยจะเป็นแบบนั้น เชื่อใจว่าลึกแล้วเขาคือคนดีกว่าใครๆ ในตอนที่ 2 ซาโอริถูกโนวันนักล่าสมบัติเพื่อกลืนความปรารถนาจากการอยากได้เงินหนี้ค่าเช่าห้องของโฮเอรุ แต่โฮเอรุช่วยไว้ทัน
อิจิมะ อาโออิ (飯島 碧)
ลูกชายของซาโอริ มักเล่นกับโฮเอรุอยู่บ่อยๆ

**นักสู้แห่งยูนิเวิร์ส**
นักสู้แห่งยูนิเวิร์ส (ユニバース戦士, ยูนิเวิร์สเซ็นชิ) คือชื่อกลุ่มนักรบที่ถูกเลือกจากเทพยักษ์ เทก้าซอร์ด เช่นเดียวกับฝั่งโกจูเจอร์ โดยมีเทก้าซอร์ดสีเงินเป็นอุปกรณ์แปลงร่างหลักและมีเซ็นไตริง ยูนิเวิร์สริงที่มีนอกจากของโกจูเจอร์U18830 สีชุดประจำตัวคือสีแดง
สึสึมิ นัตสึเมะ (堤なつめ)
ปรากฏตั้งแต่ตอนที่ 1 นักดนตรีที่ทำงานพนักงานพาร์ทไทม์ร้านสะดวกซื้อ เป็นเพื่อนร่วมงานของโฮเอรุU18830 เขาได้ทำสัญญากับเทก้าซอร์ดว่าจะสร้างวงดนตรีอันดับหนึ่งให้ได้ ในตอนที่ 2 เขาได้เดินทางต่อที่ใดสักแห่งหนึ่ง และสาบานจะท้าดวลกับโฮเอรุในซักวัน ซึ่งตนนำเหรียญที่โฮเอรุชดใช้คืนเป็นเครื่องเตือนใจ
;คุวากาตะโอเจอร์ (クワガタオージャー)
ร่างแปลงนักรบที่เอนเกจโดยสึสึมิ นัตสึเมะ ความสามารถพิเศษคือ โซลิด (硬化) ทำให้ผ้าคลุมโอซาแมนท์แข็งขึ้นเหมือนด้วงและสามารถสะท้อนพลังการโจมตีได้ring
อาตามิ โทโคนัตสึ (熱海常夏)
ปรากฏในตอนที่ 3 ถึงตอนที่ 6 นายกรัฐมนตรีที่อายุน้อยที่สุดในประเทศญี่ปุ่น เป็นนักการเมืองพรรคนิปปงคิบิดังโงะ สามารถโน้มน้าวผู้คนให้เข้าข้างและซื้อใจได้ อุปนิสัยของเขามีความลับลมคมในและเจ้าเล่ห์ภายในตัว เขาได้ทำสัญญากับเทก้าซอร์ดโดยมีจุดประสงค์ที่จะเป็นนายกที่มีชื่อเสียงอันดับหนึ่ง อย่างไรก็ตามในตอนที่ 5 เขาได้ลาออกจากตำแหน่งนายกรัฐมนตรีเนื่องจากถูกกล่าวหาว่าใช้อาวุธในการต่อสู้ จึงทำให้ไปร่วมมือกับไบรดันเพื่อที่ต่อกรกับโกจูเจอร์ อย่างไรก็ตาม เขาแค่อยากได้เพื่อนแท้ที่จะเคียงข้างไปด้วยกันเท่านั้น เขาพ่ายแพ้จากการดวลดาบกับโฮเอรุ และเสียแหวนทั้งหมดไป แม้ว่าเขาพ่ายแพ้ต่อโฮเอรุ และเขาได้ยอมรับเป็นเพื่อนสนิทให้กับโฮเอรุ
;ดงโมโมทาโร่ (ドンモモタロウ)
ร่างแปลงนักรบที่เอนเกจโดยอาตามิ โทโคนัตสึ ความสามารถพิเศษคือ ซัมมอน (召喚) เรียกโอริกามิทั้ง 3 ทั้ง อินุ, โอริกามิ, คิจิ มาช่วยโจมตีring นอกจากนี้สามารถใช้อาวุธซันกลาสซอร์ด
ซาคุราบะ (桜庭)
ปรากฏในตอนที่ 4 อัยการมือฉมังผู้ทะเยอทะยาน เขาได้ทำสัญญากับเทก้าซอร์ดว่าจะเป็นอัยการอันดับหนึ่ง เขาพ่ายแพ้จากการโจมตีของดงโมโมทาโร่ ทำให้เซ็นไตริงริวโซลเจอร์ถูกแย่งชิงไปหลังจากที่เทก้าซอร์ดสีเงินสูญสลายไป
;ริวโซลเรด (リュウソウレッド)
ร่างแปลงนักรบที่เอนเกจโดยซาคุราบะring ไม่ได้ระบุพลังความสามารถพิเศษเนื่องจากถูกดงโมโมทาโร่โจมตีจนพ่ายแพ้พร้อมถูกชิงแหวนไป ภายหลังเซ็นไตริงก์วงนี้มอบให้กับโกจูยูนิคอร์นหลังจากภารกิจงานเสร็จสิ้น
โอไซ เมกุรุ (往歳巡)
ปรากฏในตอนที่ 7, 8 และ ตอนที่ 10 เป็นศาสตราจารย์วิชาโบราณคดีเซ็นไตที่มหาวิทยาลัยแห่งหนึ่งtoei8 ในช่วงระหว่างที่โกจูเจอร์เอาชนะจากการต่อสู้กับโนวันเรื่องใจเต้นนั้น เขาถูกริงฮันเตอร์ การิวโดะ ยิงเข้าโจมตีที่หลัง ทำให้ถูกแย่งชิงเซ็นไตริงจูเรนเจอร์ไป พร้อมทั้งนำพาร่างของเขาที่หมดสติและไปยังโนวันเวิลด์เพื่อล้างสมองและใช้เป็นเครื่องมือในการใช้แบล็คไดจูจิน หลังจากที่ช่วยเหลือได้สำเร็จเขาได้บอกสิ่งปรารถนานั่นก็คือต้องการพบขบวนการตัวจริง อย่างไรก็ตามโอไซยังคอยสนับสนุนโกจูเจอร์อยู่เนื่องๆ
;ไทแรนโนเรนเจอร์ (ティラノレンジャー)
ร่างแปลงนักรบที่เอนเกจโดยโอไซ เมกุรุ ความสามารถพิเศษคือ รีเกน (復元) ทำให้ฟื้นคืนไดจูจินที่พังจากเหตุการณ์สงครามยูนิเวิร์สได้toei8
อากะนินเจอร์ (アカニンジャー), โกเซย์เรด (ゴセイレッド), สเปดเอซ (スペードエース)
ปรากฏในตอนที่ 8 เป็นกลุ่มผู้ที่ถูกโจมตีโดยริงฮันเตอร์ การิวโดะ และถูกแย่งชิงเซ็นไตริงไป
โทโดโรกิ ไกอา (等々力凱亜)
ปรากฏในตอนที่ 11 และ 12 ผู้ฝึกสัตว์ร้ายพเนจร เอกลักษณ์ของเขาคือแต่งกายเหมือนคาวบอยและพกเครื่องดนตรีต่างๆ ไว้ตลอด ในอดีตเคยเป็นสัตวแพทย์และเจ้าหน้าที่คุ้มครองสัตว์ แต่ทว่ารูนะคู่หมั้นของเขาประสบอุบัติเหตุตกหน้าผาในภูเขาลึกจนเสียชีวิต และกลายเป็นอสูรโนวัน ทำให้เขาร่อนเร่พเนจรตามหาโนวันโอนิที่พรากรูนะจากสภาวะความตาย เขามีความปรารถนาที่ต้องการที่จะให้รูนะกลับมาอิสระและเสียชีวิตอย่างสงบ จึงร่วมมือต่อสู้ด้วยกาโอคิงและเทก้าซอร์ดบลู เดก้าคลอว์ที่บังคับโดยริคุโอะ หลังจากการต่อสู้จบลงไกอาได้มอบเซ็นไตริงกาโอเรนเจอร์ให้กับริคุโอะและยุติฐานะนักสู้แห่งแหวน
;กาโอเรด (ガオレッド)
ร่างแปลงนักรบที่เอนเกจโดยโทโดโรกิ ไกอา ความสามารถพิเศษคือ หนึ่งสัตว์หนึ่งบรรเลง (一獣一奏) ทำให้ควบคุมสัตว์ป่าได้ผ่านเครื่องดนตรี เช่น ใช้คาลิมบาในการควบคุมหมาป่า, ใช้กระดูกขากรรไกรม้าในการควบคุมม้า, ใช้มาราคัส (ลูกซัด) ในการควบคุมสิงโต และใช้ขลุ่ยเคนา ในการควบคุมนกอินทรี
คาวาชิมะ (川島)
ปรากฏในตอนที่ 11 เป็นสมาชิกสมาคมเหยื่อของเบียคุยะ ริคุโอะ ต้องการแก้แค้นเพราะฮารุกะคนรักของเขาหลงรักริคุโอะทุ่มสุดตัวจนมีเหตุทำให้เลิกกัน ปรากฏตัวพร้อมกับอิวาชิตะ
;วัลอีเกิ้ล (バルイーグル)
ร่างแปลงนักรบที่เอนเกจโดยคาวาชิมะring ไม่ได้ระบุพลังความสามารถพิเศษเนื่องจากถูกโกจูเลออนโจมตีจนพ่ายแพ้พร้อมถูกชิงแหวนไป
อิวาชิตะ (岩下)
ปรากฏในตอนที่ 11 เป็นสมาชิกสมาคมเหยื่อของเบียคุยะ ริคุโอะ ต้องการแก้แค้นเพราะมากิคู่หมั้นของเขาใช้เงินสินสอดไปจ่ายสินค้าเกี่ยวกับริคุโอะจนหมดตัว ปรากฏตัวพร้อมกับคาวาชิมะ
;จูโออีเกิ้ล (ジュウオウイーグル)
ร่างแปลงนักรบที่เอนเกจโดยอิวาชิตะring ไม่ได้ระบุพลังความสามารถพิเศษเนื่องจากถูกโกจูเลออนโจมตีจนพ่ายแพ้พร้อมถูกชิงแหวนไป
ยาโมริ โชโกะ (家守 召子)
ปรากฏในตอนที่ 13 และ 14 เป็นแม่บ้านในตระกูลบาคุกามิผู้มีสมญานามว่าซูเปอร์แม่บ้าน ปรากฏตัวต่อหน้าริวกิเนื่องจากต้องการที่จะพาริวกิกล้บบ้านของตระกูลบาคุกามิด้วยการต่อสู้แบบปลอดภัย แต่ทว่าพลังของแหวนกลับหมดลงกลายเป็นเรดเรซเซอร์ที่กลายเป็นร่างซื่งแหลกทำให้หลุดจากการควบคุม จนในที่สุดโกจูไทแรนโนช่วยชีวิตเธอและดึงสติกลับมา หลังจากการต่อสู้สิ้นสุดลงเธอได้มอบเซ็นไตริงคาร์เรนเจอร์ให้กับริวกิและยุติฐานะนักสู้แห่งแหวนring
;เรดเรซเซอร์ (レッドレーサー)
ร่างแปลงนักรบที่เอนเกจโดยอิเอโมริ โชโกะ ความสามารถพิเศษคือ สต๊อป (一時停止) ทำให้คู่ต่อสู้หยุดชะงักโดยใช้นกหวีดเพื่อเป่าออกมาring
:;เรดเรซเซอร์ ร่างซื่งแหลก (暴走レッドレーサー, โบโซเรดเรซเซอร์)
:เรดเรซเซอร์ที่แปรสภาพนักรบเป็นอีกร่างหนึ่ง มีลักษณะการแต่งกายคล้ายกลุ่มแก๊งซิ่ง อาวุธประจำตัวคือคุกิแมจิคแบ็ท ที่มีลักษณะเป็นไม้กระบองที่มีตะปูติดไว้ มีพลังบ้าคลั่งและโจมตีไม่เลือกหน้า อย่างไรก็ตามถูกโกจูไทแรนโนโจมตีจนทำให้สติกลับคืนมาring

**พลังและความสามารถของเหล่านักสู้แห่งแหวน**

**อุปกรณ์ทั่วไป**
เซ็นไตริง (センタイリング)
ไอเท็มขุมพลังหลักของโกจูเจอร์และนักสู้แห่งยูนิเวิร์ส เกิดจากการแบ่งพลังของเทก้าซอร์ดที่แบ่งออกมาเป็นรูปทรงแหวน ซึ่งแหวนแต่ละวงได้ถูกกระจายไปทั่วจักรวาล ว่ากันว่าหากรวบรวมแหวนให้ครบและทำสัญญากับเทพยักษ์เทก้าซอร์ด ทำให้สร้างความปรารถนาต่างๆ ที่ต้องการให้กลายเป็นจริง สำหรับแหวนของโกจูเจอร์นั้น มีผลข้างเคียงจากการทำสัญญาคือผู้ที่สัญญาจะมีพลังพิเศษต่างๆtoei4 ส่วนฝั่งไบรดันมองว่าเป็นแหวนแห่งการทำลายล้าง เพราะเมื่อใดสวมใส่โดยไม่มีการทำสัญญาทำให้ผู้สวมใส่คนนั้นจะหายไป
ในส่วนของเซ็นไตริงของนักสู้แห่งยูนิเวิร์สนั้นจะถูกเรียกแหวนพวกนี้ว่า เซ็นไตริง ยูนิเวิร์สริง (センタイリング・ユニバース指輪) มีลักษณะแตกต่างกับเซ็นไตริงของโกจูเจอร์คือ เมื่อทำการหมุนกรอบด้านนอกจะทำการใช้งานพลังของแหวนวงนั้น
ในการใช้งานของเซ็นไตริงแต่ละวงจะมีพลังที่แตกต่างกันตั้งแต่การแปลงร่าง, ดึงพลังความสามารถ และ เรียกใช้อาวุธ
 
สึเมกะบัคเคิล (ツメガバックル)
เข็มขัดของโกจูเจอร์และนักสู้แห่งยูนิเวิร์ส รอบหัวเข็มขัดมีลักษณะคล้ายกับกรงเล็บมือทั้งสองข้าง ทำหน้าที่บรรจุเซ็นไตริง

**พลังและความสามารถของโกจูเจอร์**
เทก้าซอร์ดสีทอง (金のテガソード)ring
อุปกรณ์แปลงร่างของโกจูเจอร์มีลักษณะเป็นถุงมือหุ้มดาบข้างขวาU187 เป็นอาวุธที่มีลักษณะคล้ายกับเทพยักษ์ เทก้าซอร์ด ซึ่งมาจากความปรารถนาของผู้ที่ถูกเลือกU187 โดยการใช้งานนั้นจำเป็นต้องใช้เซ็นไตริงติดตั้ง ซึ่งมีความสามารถต่างๆ ดังต่อไปนี้
;การแปลงร่าง
ติดตั้งเซ็นไตริง แล้วผู้ใช้จะประกาศคำแปลงร่างว่า เอนเกจ หลังจากนั้นมีเสียงประกาศว่า "Clap your hands" โดยให้ปรบมือ 2 จังหวะ แล้วปรบมืออีก 1 จังหวะ แล้ววาดวงกลมใหญ่ไว้ด้านหน้าหมุนเป็นวงกลมเหนือหัวและปรบมือหนึ่งครั้งเหนือหัว จากนั้นกดไกปืนเพื่อทำการแปลงร่าง
;การเปลี่ยนร่าง
ทำการยกนิ้วชี้และนิ้วนางของเทก้าซอร์ดสีทองขึ้น หลังจากนั้นมีเสียงประกาศว่า "Awaking" แล้วทำการแปลงร่างเป็นหุ่นยนต์ นอกจากนี้ผู้ใช้งานสวมชุดคนขับแล้วเข้าสู่สังเวียน โดยเข้าไปยังส่วนหัวของเทก้าซอร์ด ด้วยการผสานเทก้าซอร์ดของตนเองไว้ภายในห้องบังคับ เมื่อผู้ใช้งานจะกลายเป็นหนึ่งเดียวกับเทพยักษ์ จะมีเสียงประกาศว่า ผสานร่างเทพมนุษย์! (人神一体!, จินชินอิทไต!) ทำให้ผู้ใช้สามารถประสานจิตเข้ารวมกับเทพยักษ์เทก้าซอร์ด เพื่อควบคุมได้อย่างอิสระ
;การใช้ท่าไม้ตาย
ทำการกดไกปืนค้างไว้เพื่อเปิดใช้งาน เมื่อใช้ตอนอยู่ในห้องคนขับของเทพยักษ์ เทก้าซอร์ด จะเป็นการเปิดใช้งานท่าไม้ตายของเทพยักษ์ เทก้าซอร์ด ได้
วูลฟ์เดคาลิเบอร์ 50 (ウルフデカリバー50, วูลฟ์เดคาลิเบอร์โก)
อาวุธที่เรียกใช้โดยเซ็นไตริง เทก้าซอร์ดเรด เป็นอาวุธประจำตัวของโกจูวูลฟ์ รูปทรงดาบผสมหมาป่า มีความสามารถคือคลื่นดาบกลายเป็นประตูสะท้อน หากส่งศัตรูไปในประตู จะเกิดการสะท้อนไปมา ก่อนเผด็จศึก
เลออนบัสเตอร์ 50 (レオンバスター50, เลออนบัสเตอร์โก)
อาวุธที่เรียกโดยเซ็นไตริง เทก้าซอร์ดบลู เป็นอาวุธประจำตัวของโกจูเลออน รูปทรงปืนผสมสิงโตU18818
ไทแรนโนแฮมเมอร์ 50 (ティラノハンマー50, ไทแรนโนแฮมเมอร์โก)
อาวุธที่เรียกโดยเซ็นไตริง เทก้าซอร์ดเยลโล่ เป็นอาวุธประจำตัวของโกจูไทแรนโน รูปทรงค้อนผสมไทแรนโนซอรัสU18820
อีเกิ้ลชูตเตอร์ 50 (イーウルシューター50, อีเกิ้ลชูตเตอร์โก)
อาวุธที่เรียกโดยเซ็นไตริง เทก้าซอร์ดกรีน เป็นอาวุธประจำตัวของโกจูอีเกิ้ล รูปทรงปืนหน้าไม้ผสมนกอินทรีU18822
ยูนิคอร์นดริล 50 (ユニコーンドリル50, ยูนิคอร์นดริลโก)
อาวุธที่เรียกโดยเซ็นไตริง เทก้าซอร์ดแบล็ค เป็นอาวุธประจำตัวของโกจูยูนิคอร์น รูปทรงสว่านผสมยูนิคอร์นU18824
 ข้อมูลจำเพาะ

**พลังและความสามารถของนักสู้แห่งยูนิเวิร์ส**
เทก้าซอร์ดสีเงิน (銀のテガソード)ring
อุปกรณ์แปลงร่างของนักสู้แห่งยูนิเวิร์ส มีลักษณะคล้ายกับเทก้าซอร์ดสีทองของโกจูเจอร์แต่เป็นสีเงิน มีคุณสมบัติเดียวกันกับเทก้าซอร์ดสีทองทุกประการ

**เทพยักษ์ เทก้าซอร์ด**
เทพยักษ์ เทก้าซอร์ด (巨神テガソード) คือ เทพยักษ์ในตำนาน ผู้ที่ปราบศัตรูที่สร้างจากภัยหายนะจากสงครามยูนิเวิร์สที่เหล่าหุ่นรบจากเหล่าซูเปอร์เซ็นไตที่ต่อสู้กันจนเอาชนะได้ แต่หลังจากที่เอาชนะก็ได้ถูกจำศีลกลายเป็นรูปปั้นขนาดยักษ์ที่คล้ายกับดาบประกบมือขวาและทำหน้าที่ในการตามหาเหล่าผู้คนที่มีแรงปรารถนาอันสูงส่งเพื่อทำสัญญากับวงแหวน อีกทั้งเป็นผู้จัดการประลองเพื่อเฟ้นหาความเป็นหนึ่งของเหล่านักรบแห่งแหวนด้วยกันเอง
ทั้งนี้เมื่ออยู่กับโกจูเจอร์สามารถเปลี่ยนรูปร่างและรูปแบบการต่อสู้ได้หลากหลายเพื่อให้เหมาะกับลักษณะของผู้ใช้งาน และเมื่อผู้ใช้เซ็นไตริงเรียกเทก้าซอร์ด ผู้ใช้จะทำการริงอิน (เข้าสู่สังเวียน) ด้วยการเปลี่ยนชุดห้องคนขับ
ข้อมูล
*ส่วนสูง - 23.7 เมตร
*ความกว้าง - 31.0 เมตร
*ความยาว - 64.0 เมตร
เทก้าซอร์ดเรด (テガソードレッド)robo
หุ่นรบที่เกิดจากการรวมร่างระหว่างเทพยักษ์ เทก้าซอร์ดและเซ็นไตริงเทก้าซอร์ดเรด เป็นหุ่นรบที่มีพลังด้านสมดุลย์U187 โดยโฮเอรุริงอินด้วยเซ็นไตริงเทก้าซอร์ดเรด และขึ้นบังคับโดยการรวมเป็นหนึ่งกับเทพยักษ์ ทักษะการต่อสู้เลียนแบบความสามารถการต่อสู้อันเกรี้ยวกราดของโฮเอรุ โดยถูกแสดงออกมาผ่านการควงดาบและการต่อสู้อันเฉียบคม และยังสามารถเปลี่ยนเป็นรูปแบบมือเพื่อปิดกั้นการมองเห็นของศัตรู และใช้ท่าปาล์มคลัชและใช้โซลบูสเตอร์ เพื่อยิงพลังงานออกจากขาทั้งสองข้างเพื่อหลบการโจมตีและสวนกลับจากทางอากาศเหนือสังเวียน
ท่าไม้ตายคือ เทก้าซอร์ด เอาท์ลอว์เบรกเกอร์ (テガソード・合斗狼アウトローブレイカー)
เทก้าซอร์ดบลู (テガソードブルー)robo
หุ่นรบที่เกิดจากการรวมร่างระหว่างเทก้าซอร์ดและเลออนบัสเตอร์ 50 เป็นหุ่นรบที่มีพลังด้านการยิง โดยริคุโอะริงอินด้วยเซ็นไตริงเทก้าซอร์ดบลู และขึ้นบังคับโดยการรวมเป็นหนึ่งกับเทพยักษ์ ทักษะการต่อสู้เลียนแบบความสามารถการต่อสู้ด้วยการยิงกระสุนเสียงคำรามผ่าน ปืนใหญ่เลออนบัสเตอร์ ที่ติดตั้งบนแขนขวา สามารถต่อสู้ด้วยการไม่ให้ปล่อยให้คู่ต่อสู้ที่เคลื่อนไหวเร็วที่สุดหลุดมือไปได้ และยังเก่งในการไล่ต้อนคู่ต่อสู้ด้วยการยิงรัวๆ
ท่าไม้ตายคือ เทก้าซอร์ด ฝนดาวตก☆ราชสีห์ปิ๊งปิ๊ง (テガソード・キラリ☆ライオン流星群, เทก้าซอร์ด คิราริ☆เลออนริวเซย์กุน)
เทก้าซอร์ดเยลโล่ (テガソードイエロー)robo
หุ่นรบที่เกิดจากการรวมร่างระหว่างเทก้าซอร์ดและไทแรนโนแฮมเมอร์ 50 เป็นหุ่นรบที่มีพลังด้านพละกำลัง โดยริวกิริงอินด้วยเซ็นไตริงเทก้าซอร์ดเยลโล่ และขึ้นบังคับโดยการรวมเป็นหนึ่งกับเทพยักษ์ ทักษะการต่อสู้เลียนแบบความสามารถการต่อสู้ด้วยการใช้กำปั้นอันทรงพลังด้วยแขนทั้งสองข้าง ท่าทักษะต่อสู้หลักคือ เทก้าซอร์ดไดรเวอร์ เป็นท่าที่จะชกคู่ต่อสู้ขึ้นไปในอากาศ จากนั้นจับตัวคู่ต่อสู้ไว้ทั้งหมดแล้วทุ่มลงพื้น
ท่าไม้ตายคือ แด่ท่านเทก้าซอร์ด ไดโนเสาร์สรรเสริญพิฆาต (テガソード様・礼賛竜撃, เทก้าซอร์ดซามะ ไรซันริวเกคิ) และ แด่ท่านเทก้าซอร์ด ฝ่ามือไดโนเสาร์สรรเสริญ (テガソード様・礼賛竜掌, เทก้าซอร์ดซามะ ไรซันริวโช)
เทก้าซอร์ดกรีน (テガソードグリーン)robo
หุ่นรบที่เกิดจากการรวมร่างระหว่างเทก้าซอร์ดและอีเกิ้ลชูตเตอร์ 50 เป็นหุ่นรบที่มีพลังด้านการบิน โดยคินจิโร่ริงอินด้วยเซ็นไตริงเทก้าซอร์ดกรีน และขึ้นบังคับโดยการรวมเป็นหนึ่งกับเทพยักษ์ ทักษะการต่อสู้เลียนแบบความสามารถการต่อสู้แบบอิสระ และสามารถบินบนท้องฟ้าได้ด้วย วาเรียเบิลแมนเทิล ที่อยู่บริเวณปีกด้านหลัง
ท่าไม้ตายคือ เทก้าซอร์ด คิวปิดแอโร่ (テガソード・キューピッドアロー)
เทก้าซอร์ดแบล็ค (テガソードブラック)
หุ่นรบที่เกิดจากการรวมร่างระหว่างเทก้าซอร์ดและยูนิคอร์นดริล 50 เป็นหุ่นรบที่มีพลังด้านการต่อสู้ด้วยรูปแบบพุ่งทะลวง โดยสึมิโนะริงอินด้วยเซ็นไตริงเทก้าซอร์ดแบล็ค และขึ้นบังคับโดยการรวมเป็นหนึ่งกับเทพยักษ์ ทักษะการต่อสู้เลียนแบบความสามารถการต่อสู้โดยใช้หอก อาวุธประจำตัวคือ ฮอร์นดริล หอกปลายแหลมรูปทรงสว่าน และ ยูนิคอร์นดริล โล่หัวยูนิคอร์น สามารถเปลี่ยนเป็น โหมดพุ่งทะลวง โดยนำยูนิคอร์นดริลประกอบตรงขาหลังทำให้มี 4 ขา เพื่อเพิ่มความคล่องตัวในการต่อสู้ที่เพิ่มขึ้น
ท่าไม้ตายคือ เทก้าซอร์ด แฟบิวลัสดริลล์ (テガソード・ファビュラスドリル)
เทก้าซอร์ด เดก้าคลอว์ (テガソードデカクロウ)robo
หุ่นรบที่เกิดจากการรวมร่างระหว่างเทก้าซอร์ดและวูลฟ์เดคาลิเบอร์ 50 เป็นหุ่นรบที่สองของโกจูวูลฟ์ โดยโฮเอรุริงอินด้วยเซ็นไตริงเทก้าซอร์ดเรด และขึ้นบังคับโดยการรวมเป็นหนึ่งกับเทพยักษ์ ซึ่งตัวควบคุมจะแทนที่ด้วยวูลฟ์เดคาลิเบอร์ 50 ทักษะการต่อสู้เลียนแบบความสามารถการต่อสู้โดยการใช้กรงเล็บ ซึ่งอาวุธประจำตัวคือ เดก้าคลอว์ กรงเล็บสีแดงขนาดยักษ์ที่แขนซ้าย และ วูลฟ์เดฮูด ที่อยู่บนหัว
ท่าไม้ตายคือ เทก้าซอร์ด คลอว์พันนิชเชอร์ (テガソード・紅狼クロウバニッシャー)
เทก้าซอร์ดบลู เดก้าคลอว์ (テガソードブルーデカクロウ)robo
หุ่นรบที่เกิดจากการรวมร่างระหว่างเทก้าซอร์ดบลูและวูลฟ์เดคาลิเบอร์ 50 โดยที่จะมี เดกะคลอว์ ติดตั้งเพิ่มเติมที่แขนด้านซ้าย หุ่นรบสามารถปล่อยพลังงานประกายไฟที่สามารถตรึงคู่ต่อสู้ไว้และสร้างประตูมิติเพื่อโจมตีได้
ท่าไม้ตายคือ เทก้าซอร์ด ☆สตาร์☆ ไลอ้อนดูเอท (テガソード・☆STAR☆スターライオンデュエット)
 ข้อมูลจำเพาะ

**โรโบยูนิเวิร์ส**
ไดจูจิน (大獣神)robo
หุ่นยนต์เทพผู้พิทักษ์ เดิมทีถูกทำลายจากเหตุการณ์มหาสงครามยูนิเวิร์ส แต่ว่าโอไซ เมกุรุได้ใช้พลังความสามารถรีเกน จากเซ็นไตริง จูเรนเจอร์ ทำให้ฟื้นสภาพขึ้นมา ในการเรียกนั้นใช้ไดโนบัคเลอร์
;แบล็คไดจูจิน (ブラック大獣神)robo
ไดจูจินที่ถูกพลังของเทก้าจูนครอบงำ ทำให้มีร่างกายเป็นสีดำและมีพลังที่บ้าคลั่งมากกว่าเดิม
กาโอคิง (ガオキング)robo
หุ่นยนต์ราชันแห่งภูต ถูกคืนชีพด้วยพลังปาฎิหารย์จากโทโดโรกิ ไกอา ปรากฏตัวเพื่อช่วยเทก้าซอร์ดบลู เดก้าคลอว์

**โนวันเวิลด์ ไบรดัน**
โนวันเวิลด์ ไบรดัน (ノーワンワールド ブライダン) เป็นกลุ่มองค์กรชั่วร้ายที่อยู่ตั้งอยู่ในโลกต่างมิติโนวันเวิลด์มิติที่จำลองแบบมาจากโลกมนุษย์ มีที่ตั้งอยู่ในปราสาทไบรดัน ภายในปราสาทมีรูปปั้นราชินีเทก้าจูนที่สามารถใช้พลังในการรุกรานโลกมนุษย์ได้ สามารถผ่านไปยังโลกมนุษย์ด้วยการเข้าไปในวัตถุที่เกี่ยวกับวงกลม
ราชินี เทก้าจูน (女王テガジューン)
ผู้ปกครองของไบรดัน เป็นราชินีของโนวันเวิลด์ มีเป้าหมายในการรวบรวมแหวนเซ็นไตริงทั้งหมดเพื่อที่ต้องการแต่งงานกับเทก้าซอร์ดtoei9
ไฟร์แคนเดิล (ファイヤキャンドル)
หนึ่งในผู้บริหารของไบรดัน มีตำแหน่งเป็นหัวหน้าหน่วยจู่โจมพิเศษ ฉายาของเขาคือ ไฟร์แคนเดิลแห่งอมตะ (不敗のファイヤキャンドル) ศัตรูคู่ปรับของโกจูวูลฟ์ รักลูกน้องและเอาใจใส่เหมือนเพื่อนสนิท
บูเก้ (ブーケ)
หนึ่งในผู้บริหารของไบรดัน มีตำแหน่งเป็นหัวหน้าฝ่ายเทคนิคของไบรดัน ฉายาของเธอคือ บูเก้แห่งความเมตตา (慈愛のブーケ) เป็นหญิงสาวผู้แสนสุภาพเรียบร้อยและเห็นใจผู้อื่น แต่มีความเอาแต่ใจเล็กๆแบบหญิงสาว ในตอนที่ 3 บูเก้ได้ไปดูไลฟ์คอนเสิร์ตของริคุโอะจนหลงเสน่ห์อย่างจัง เพื่อจุดประสงค์เพิ่มความนิยม ทั้ง อสูรโนวัน นายกโทโคนัตสึ ริคุโอะ และ โฮเอรุ หลังจากที่ผลโหวตเสร็จสิ้น บูเก้ก็หลงรักริคุโอะจนคลั่งรักหนัก โดยของเต็มไปแปะด้วยสินค้าของริคุโอะในที่บังคับหุ่นรบคาเรนเดอุสของเธอ ถ้ามีของสิ่งใดสิ่งหนึ่งเสียหายจาการต่อสู้ (เช่นโฟโต้การ์ด) บูเก้จะมีอารมณ์โกรธแค้นทันที
Mr. ไชนิ่งไนฟ์ (Mr.シャイニングナイフ) & Mrs. สวีทเค้ก (Mrs.スイートケーク)
หนึ่งในผู้บริหารของไบรดัน มีตำแหน่งเป็นหัวหน้าฝ่ายเจ้าหน้าที่ของไบรดัน เป็นคู่รักสุดหวานฉ่ำที่รวมร่างกันเป็นหนึ่งเดียว เมื่อความรักล้นเต็มปรี่สามารถขยายร่างใหญ่ขึ้นมาได้
คุอง (クオン) / โทโนะ ฮิซามิตสึ (遠野 久光)
ปรากฏตัวตั้งแต่ตอนที่ 8 ประธานใหญ่ของบริษัท AI คุองเอไอ คอนเซิร์น (クオンAIコンツェルン) ชื่อจริงคือ "โทโนะ ฮิซามิตสึ" พี่ชายของโฮเอรุที่หายสาปสูญไปเมื่อหลายปีก่อน โดยเขาถูกพาไปยังโนวันเวิลด์เช่นเดียวกับโฮเอรุน้องชายของเขา เขาได้ถูกรับเลือกมาจากเทก้าจูนจนกลายเป็นไพ่ตายของฝั่งไบรดัน ที่ทำหน้าที่เป็นฝั่งศัตรูของนักสู้แห่งแหวน
;ริงฮันเตอร์ การิวโดะ (リングハンター・ガリュード)
ร่างแปลงนักรบที่เอนเกจโดยคุองtoei9 เป็นนักล่าแหวนที่ใช้อาวุธเทก้าจูนเป็นอาวุธ มีความสามารถในการโจมตีด้วยปืน และสามารถอัญเชิญนักรบขบวนการต่างๆ รวมถึงสามารถแปรสภาพกลายเป็นอาวุธของนักสู้แห่งยูนิเวิร์สได้toei9 ท่าไม้ตายคือ จูนบลาสต์ toei9
อสูรโนวัน (ノーワン怪人)
อสูรปีศาจที่ถูกสร้างขึ้นจากมนุษย์ที่มีความปรารถนาแต่ละอย่าง มีทักษะอันโดดเด่นในแต่ละรูปแบบจากบุคคลที่มีความปรารถนา จุดเด่นคือเข็มขัดจะมีตรา NO.1 ไว้รอบเอว
;โนวันนักล่าสมบัติ (トレジャーハントノーワン)
โนวันที่มีต้นแบบมาจากนักล่าสมบัติ สร้างขึ้นจากอิจิมะ ซาโอริ ผู้มีความปรารถนาที่จะรวยขึ้นในสักวัน
;โนวันความยอดนิยม (人気者ノーワン)
โนวันที่มีต้นแบบมาจากความยอดนิยม สร้างขึ้นจากเจ้าของร้านผลไม้ที่โฮเอรุไปทำงานพาร์ทไทม์ ซึ่งเขามีความปรารถนาที่จะทำให้ร้านค้าของเขาได้รับความนิยมมากขึ้น
;โนวันสายตื้ด (パーリーピーポーノーワン)
โนวันที่มีต้นแบบมาจากงานปาร์ตี้ สร้างขึ้นจากคาเงยามะ ผู้มีความปรารถนาว่าจะใช้ชีวิตกับงานปาร์ตี้อย่างสุดเหวี่ยง
;โนวันจอมจุ้น (おせっかいノーワン)
โนวันที่มีต้นแบบมาจากหอยโข่งและจอมจุ้น สร้างขึึ้นจากชายเนิร์ดร่างอ้วนที่อยากให้สุมิโนะสนใจ ผู้มีความปรารถนาว่าอยากให้มีคนมาจุ้นในชีวิต
;โนวันเรื่องใจเต้นรัว (ときめきノーワン)
โนวันที่มีต้นแบบมาจากหัวใจครึ่งขวาและความรัก สร้างขึ้นจากหญิงสาวไม่ระบุนาม ผู้มีความปรารถนาจะเอาชนะจากเกมรักวุ่นวายหัวใจเต้นรัว ในขณะที่สลบไป
;โนวันโชวะ (昭和ノーワン)
โนวันที่มีต้นแบบมาจากองค์ประกอบสมัยยุคโชวะ สร้างขึ้นจากลูกค้าชายพนักงานบริษัทที่มาซื้อข้าวกล่องไม่ระบุนาม ผู้มีความปรารถนาหลงใหลเสน่ห์ยุคโชวะ ในระหว่างที่จะไปทำงาน
;โนวันวิ่งไล่จับ (鬼ごっこノーワン)
โนวันที่มีต้นแบบมาจากการละเล่นวิ่งไล่จับ ต้นแบบคือโนวันอสูร ถูกสร้างจากการทดลองของบูเก้ ทำให้มีความสเถียรการควบคุมร่างกาย
;โนวันอสูร (鬼ノーワン)
ร่างที่แท้จริงของโนวันวิ่งไล่จับ เป็นอสูรโนวันที่สิงสู่รูนะในสภาพความตาย ทำให้ไม่มีสติสัมปชัญญะและคลุ้มคลั่งตลอดเวลา
อาอี (アーイー)
พลทหารระดับล่างของไบรดัน มีลักษณะคล้ายกับพนักงานโรงแรมที่แต่งกายชุดสูทสีดำผูกเน็คไทสีแดงมีหมวกคล้ายกับระฆังเรียกว่า เบลเม็ต โดยหมวกระฆังสีเงินเป็นทหารระดับล่างสุด ส่วนหมวกระฆังสีทองเป็นพลทหารระดับสูงสามารถพูดภาษามนุษย์ได้และมีปลอกแขนประดับไว้ โดยมีชื่อเฉพาะตัว
;แคสซิอุส แบร์ (カシオス・べアー)
ลูกน้องและเพื่อนคนสนิทของไฟร์แคนเดิล เป็นผู้ขับหุ่นเดรสการ์ดไอไอเซอร์ ครอสซานดร้า
;สตาร์ ไฟว์ (スター・ファイブ)
พี่ชายของมิซึตะ ไฟว์ เป็นผู้ขับหุ่นเดรสการ์ดไอไอเซอร์ อ็อกซีเพทาลัม
;มิซึตะ ไฟว์ (ミツタ・ファイブ)
น้องของสตาร์ ไฟว์ เป็นผู้ขับหุ่นเดรสการ์ดไอไอเซอร์ แบงค์เซีย
;มาจิ กิเร (マジ・ギレー)
ทหารระดับสูงผู้กลัวเชื้อโรคและรักความสะอาด เป็นผู้ขับหุ่นเดรสการ์ดไอไอเซอร์ แมนเดรก
;เด็นจิส ปาร์ก (デンジス・パーク)
ทหารในหน่วยของไฟร์แคนเดิล เป็นอาอีสีทองที่ไม่มีปลอกแขนประดับไว้
;ไมค์ โกเซย์อิค (マイク・ゴセイック)
พิธีกรในการแข่งขันเรื่องใจเต้น เป็นผู้ขับหุ่นเดรสการ์ดไอไอเซอร์ ดีเอรามา

**พลังและความสามารถของไบรดัน**
คิงแคนเดลา (キングキャンデラー)
หุ่นรบเดรสการ์ดประจำตัวของไฟร์แคนเดิล มีอาวุธประจำตัวคือ แคนดีลักซ์ซอร์ด
ท่าไม้ตายคือ ดาบหัวใจเพลิง โทโมชิบิ (円心剣・灯)
คาเรนเดอุส (カレンデウス)
หุ่นรบเดรสการ์ดประจำตัวของบูเก้ มีอาวุธประจำตัวคือ คาเรนเดอช็อต และ คาเรนเดอไนฟ์
ไอไอเซอร์ (アイアイザー)
หุ่นรบรุ่นผลิตจำนวนมากของไบรดัน
;ไอไอเซอร์ ครอสซานดร้า (アイアイサー・クロサンドラ)
หุ่นรบเดรสการ์ดประจำตัวของแคสซิอุส แบร์ มีอาวุธประจำตัวคือ ครอสซานดร้าโชเวล
;ไอไอเซอร์ อ็อกซีเพทาลัม (アイアイサー・オキシペタラム)
หุ่นรบเดรสการ์ดประจำตัวของสตาร์ ไฟว์ มีอาวุธประจำตัวคือ อ็อกซีเพทาลัมบลิซซาร์ด
;ไอไอเซอร์ แบงค์เซีย (アイアイサー・バンクシア)
หุ่นรบเดรสการ์ดประจำตัวของมิซึตะ ไฟว์ มีอาวุธประจำตัวคือ แบงค์เซียบอมเบอร์
;ไอไอเซอร์ แมนเดรก (アイアイサー・マンドレイク)
หุ่นรบเดรสการ์ดประจำตัวของมาจิ กิเร มีอาวุธประจำตัวคือ แมนเดรกโฮกี้
;ไอไอเซอร์ ดีเอรามา (アイアイサー・ディエラマ)
หุ่นรบเดรสการ์ดประจำตัวของไมค์ โกเซย์อิค มีอาวุธประจำตัวคือ ดีเอรามาซอร์ด และ ดีเอรามาแอนเทนน่า

**พลังและความสามารถของริงฮันเตอร์ การิวโดะ**
เทก้าจูน (テガジューン)ring
อุปกรณ์แปลงร่างของการิวโดะ มีลักษณะเป็นถุงมือข้างขวาผสมปืน เป็นอาวุธที่มีลักษณะคล้ายกับราชินี เทก้าจูนring มีคุณสมบัติที่แตกต่างกับเทก้าซอร์ดของนักรบแห่งแหวน สามารถใช้เซ็นไตริงเพื่อเรียกนักรบออกมาเพื่อช่วยเหลือหรือสามารถแปรสภาพเป็นอาวุธได้
;การแปลงร่าง
ติดตั้งเซ็นไตริงเทก้าจูนลงในเทก้าจูน แล้วพูดว่าเอนเกจ จากนั้นเสียงรอจะเริ่มแล้วให้ตบมือ 1 ครั้ง และตบมืออีก 2 ครั้ง หลังจากนั้นทำการใช้ท่ากากบาทแล้วกดไกปืนในเทก้าจูนเพื่อทำการแปลงร่างเป็นริงฮันเตอร์ การิวโดะ
;การเรียก
ติดตั้งแหวนยูนิเวิร์สลงในเทก้าจูน จากนั้นกดไกปืนเพื่อเรียกนักรบออกมาซึ่งลักษณะรูปแบบของนักรบปรากฏนั้นมีลักษณะเป็นตัวจริง นอกจากนี้เมื่อกดไกปืนแล้วยิงนักรบที่เรียกออกมาจะทำการแปรสภาพเป็นอาวุธได้
;การใช้ท่าไม้ตาย
เปิดใช้งานด้วยการกดไกปืน

**ข้อมูลอื่นๆ**
มหาสงครามยูนิเวิร์ส (ユニバース大戦)
ฮันเซกิ (半世紀)
ร้านกาแฟที่ซาโอริเป็นเจ้าของร้าน โดยชั้น 2 ของร้านเป็นมีห้องพักของโฮเอรุที่อาศัยอยู่toei2 อาคารของร้านนี้เดิมเป็นโบสถ์และได้รับการปรับปรุงใหม่toei2
;ชุมชนเทก้าซอร์ด (テガソードの里)
ร้านที่ริวกิเป็นผู้จัดการร้านแทนซาโอริ พร้อมทั้งเปลี่ยนชื่อร้านจากฮันเซกิกลายเป็นร้านชุมชนเทก้าซอร์ด พร้อมทั้งปรับรูปแบบจากร้านกาแฟกลายเป็นร้านคาเฟ่ มีเมนูจานเด็ดในร้านคือ ข้าวห่อไข่เทก้าซอร์ด

**รายชื่อนักแสดง**

**นักแสดงหลักและสมทบ**
 ฟุยูโนะ มิโอะ (冬野 心央) oricon250126:1 รับบทเป็น โทโนะ โฮเอรุ / โกจูวูลฟ์- ซูซูกิ ฮิเดฮารุ (鈴木 秀脩)oricon250126:1 รับบทเป็น เบียคุยะ ริคุโอะ / โกจูเลออน- คังดะ มาซาคาสึ (神田 聖司)oricon250126:1 รับบทเป็น บาคุกามิ ริวกิ / โกจูไทแรนโน- มัตสึโมโตะ จิน (松本 仁)oricon250126:1 รับบทเป็น ทาเคฮาระ คินจิโร่ / โกจูอีเกิ้ล (ตอนที่ 1, 3 - 14)- อิมาโมริ มายะ (今森 茉耶)oricon250126:1 รับบทเป็น อิจิคาวะ สึมิโนะ / โกจูยูนิคอร์น (ตอนที่ 1, 3 - 14)- คารุมะ (カルマ)oricon250126:1 รับบทเป็น คุอง / ริงฮันเตอร์ การิวโดะ (ตอนที่ 8 - 10, 12 - 14)- ซังบงงิ ไดสุเกะ (三本木 大輔)oricon250126:1 รับบทเป็น ไฟร์แคนเดิล (ตอนที่ 1 - 2, 4, 6, 8, 9, 11, 14)- มารุปี้ (まるぴ)oricon250126:1 รับบทเป็น บูเก้ (ตอนที่ 1 - 4, 6, 7, 10 - 13)- ยูดะ โกคิ (湯田幸希) รับบทเป็น อิจิมะ อาโออิ (ตอนที่ 1, 2, 7, 10, 14)- นาคาโกชิ โนริโกะ (中越 典子)oricon250126:1 รับบทเป็น อิจิมะ ซาโอริ (ตอนที่ 1, 2, 4, 10, 14)

**ผู้ให้เสียง**
 คาจิ ยูกิ (梶裕貴)oricon250126:1 ให้เสียงเป็น เทก้าซอร์ด (ตอนที่ 1, 2, 4, 9, 10, 14)- ยูคานะ (ゆかな) ให้เสียงเป็น เทก้าจูน (ตอนที่ 8, 10, 12)- ซุงิตะ โทโมคาซุ (杉田 智和)oricon250126:3 ให้เสียงเป็น Mr. ไชนิ่งไนฟ์ (2, 4, 6 - 8, 12 - 14)- อุเอดะ เรนะ (上田 麗奈)oricon250126:3 ให้เสียงเป็น Mrs. สวีทเค้ก (2, 4, 6 - 8, 12 - 14)- โกวาดะ วาตารุ (駒田航) ให้เสียงเป็น แบทเทิลวอยซ์ (1 - 11, 13, 14)

**นักแสดงรับเชิญและวนเวียน**
 อิชิคาวะ โอมิ (市川臣) รับบทเป็น โฮเอรุวัยเด็ก (ตอนที่ 1, 4, 6, 8)- อิอุจิ ฮารุฮิ (井内悠陽) รับบทเป็น สึสึมิ นัตสึเมะ / คุวากาตะโอเจอร์ (ตอนที่ 1 และ 2)- นานาเสะ โค (七瀬 公) U18830 รับบทเป็น อาตามิ โทโคนัตสึ / ดงโมโมทาโร่ (ตอนที่ 3 - 6)- โคบายาชิ มาซากิ (小林正樹) รับบทเป็น ทาเคฮาระ โจจิ (ตอนที่ 3, 4, 10)- โอโมริ ฮิโรโตะ (大森寛人) รับบทเป็น ซาคุราบะ / ริวโซลเรด (ตอนที่ 4)- ฟูจิวาระ คิโยระ (藤原聖) รับบทเป็น โทโนะ ฮิซามัตสึ / คุอง วัยมัธยมต้น (ตอนที่ 4, 6, 8)- คุมามง (くまモン) รับบทเป็น คุมามง (ตัวละครโปรโมทส่งเสริมการท่องเที่ยวของจังหวัดคุมาโมโตะ) (ตอนที่ 5)- โคโนะ มิชิอากิ (河野通晃) รับบทเป็น ชายเนิร์ดร่างอ้วน (ตอนที่ 5)- อุเอดะ คังได (上田堪大) รับบทเป็น โอไซ เมกุรุ / ไทแรนโนเรนเจอร์ (ตอนที่ 7, 8, 10)- กุนจิ เซริกะ (郡司芹香) รับบทเป็น ผู้จัดการร้านโฮสต์คาเฟ่ (ตอนที่ 9)- นาคามุระ ยูอิจิ (中村優一) รับบทเป็น โทโดโรกิ ไกอา / กาโอเรด (ตอนที่ 11 และ 12)- เซนะ (星波) รับบทเป็น รูนะ (ตอนที่ 11 และ 12)- แคชเชอร์ นาคาซาวะ (キャッチャー中澤) รับบทเป็น คาวาชิมะ / วัลอีเกิ้ล (ตอนที่ 11)- ฮาชิโดะ เรียวมะ (橋渡 竜馬) รับบทเป็น อิวาชิตะ / จูโออีเกิ้ล (ตอนที่ 11)- มัตสึดะ ริมะ (松田リマ) รับบทเป็น อิเอะโมริ โชโกะ / เรดเรซเซอร์ (ตอนที่ 13 และ 14)

**สูทแอทเตอร์**
 โกจูวูลฟ์Suitactor - อาซาอิ โคสุเกะ  (浅井宏輔)- โกจูเลออนSuitactor, คุวากาตะโอเจอร์ - ซึคาโกชิ ยาสุนาริ (塚越靖誠)- โกจูไทแรนโนSuitactor - ซาคาเอะ ดันกิ (榮男樹)- โกจูอีเกิ้ลSuitactor - เทราโมโตะ โชโกะ (寺本翔悟)- โกจูยูนิคอร์นSuitactor - ชิโมโซโนะ อายูมิ (下園愛弓)- ริงฮันเตอร์ การิวโดะ - ไซโต เคนยะ (齊藤謙也)- เทก้าซอร์ดU18830 - ฟุชิตะ โยเฮย์ (藤田洋平)- ดงโมโมทาโร่ - ทาเคอุจิ ยาสึฮิโระ (竹内康博)- ไดจูจินU18830 - โมริ ฮิโรชิ (森博嗣)- Mr. ไชนิ่งไนฟ์ & Mrs. สวีทเค้กU18830 - อิมาอิ ยาสุฮิโกะ (今井靖彦)- คิงแคนเดลาU18830 - คุซาโนะ ชินสุเกะ (草野伸介)- คาเรนเดอุสU18830 - เทะสึกะ ริคุโตะ (手塚陸斗)

**ผู้ให้เสียงภาษาไทย**

**นักพากย์เสียงตัวละครหลัก**
 วานิช อริยะเกียรติสกุล (โซล) พากย์เป็น โทโนะ โฮเอรุ / โกจูวูลฟ์- อภิชิต ลิขิตลิ้มปรีชา (บอส) พากย์เป็น เบียคุยะ ริคุโอะ / โกจูเลออน- ภูเบศ พัฒน์ปรีชา (ต่าง) พากย์เป็น บาคุกามิ ริวกิ / โกจูไทแรนโน, สึสึมิ นัตสึเมะ / คุวากาตะโอเจอร์- กิตติธร พันธ์โคกกรวด (ม็อบ) พากย์เป็น ทาเคฮาระ คินจิโร่ / โกจูอีเกิ้ล, ทาเคฮาระ โจจิ- ปฐมาพร จารุพัฒน์หิรัญ (ป๊อบอาย) พากย์เป็น อิจิคาวะ สึมิโนะ / โกจูยูนิคอร์น- พัฒน์เตชินท์ ศศิพัฒนธาดา (ปิง) พากย์เป็น ไฟร์แคนเดิล- กรรัตน์ วงศ์เวชสวัสดิ์ (แป้ง) พากย์เป็น บูเก้- ประภัฒน์ สินธพวรกุล (Mr.คิม) พากย์เป็น เทก้าซอร์ด, คุอง / ริงฮันเตอร์ การิวโดะ, โนวันจอมจุ้น, แคสซิอุส แบร์

**นักพากย์เสียงตัวละครเสริม**
 พิชาภพ ภัทรกูลนิยม (โอ๋) พากย์เป็น Mr. ไชนิ่งไนฟ์, มาจิ กิเร, โนวันอสูร- ลักขณา นาคศิริ (ลักกี้) พากย์เป็น Mrs. สวีทเค้ก, มิสซึตะ ไฟว์, ราชินี เทก้าจูน, รูนะ- พิพัฒน์ บุญสิทธิเลิศ (ปลาย) พากย์เป็น หัวหน้ากองเชียร์, ทาเคฮาระ ฟุโตชิ, เด็นจิส ปาร์ก, โนวันเรื่องใจเต้นรัว, โทโดโรกิ ไกอา / กาโอเรด- ภาคภูมิ วันทอง (โอเว่น) พากย์เป็น อาตามิ โทโคนัตสึ / ดงโมโมทาโร่, ไมค์ โกเซอิค- ศักดิ์สิทธิ์ ทิพย์สิงห์ (ริก) พากย์เป็น ซาคุราบะ / ริวโซลเรด, โนวันความยอดนิยม- ธนกฤต เอ็นดูรัศมี (กอล์ฟ) พากย์เป็น โนวันสายตื้ด- รัตนชัย เหลืองวงศ์งาม (ตี๋) พากย์เป็น โนวันนักล่าสมบัติ, สตาร์ ไฟว์, ทาเคฮาระ ชินจิ, โนวันไล่จับ- นิรันดร์ บุณยรัตพันธุ์ (น้าต๋อย เซมเบ้) พากยเป็น โอไซ เมกุรุ / ไทแรนโนเรนเจอร์, โนวันโชวะ- จิรายุทธ ปานสอาด (ต้าร์) พากย์เป็น คาวาชิมะ / วัลอีเกิ้ล- ณภัทรนันท์ ล้อมวงศ์ (ไบร์ท) พากย์เป็น อิวาชิตะ / จูโออีเกิ้ล- อังคณา พานประทีป (มด) พากย์เป็น ยาโมริ โชโกะ / เรด เรเซอร์

**เพลงประกอบ**
เพลงเปิดเรื่อง- "WINNER! โกจูเจอร์" (Winner! Gozyuger!)animage250126
ร้องโดย Wienners
ตอนที่ 1 ใช้เป็นเพลงประกอบในเรื่อง ส่วนวิดีโอภาพเพลงเปิดเรื่องเรื่มใช้ตั้งแต่ตอนที่ 2
เพลงปิดเรื่อง- "บิลิบิลิ Be-lie-ving!" (Biribiri Be-lie-ving!)animage250126
ร้องโดย คาเนโกะ มิยุ (金子 みゆ)
เพลงประกอบอื่นๆ- "ไองะเซกิ" (Ai ga seigi) (ตอนที่ 2)
ร้องโดย คาเงยามะ ฮิโรโนบุ- "เทก้าซอร์ดซังกะ" (Tega Sword Sanka) (ตอนที่ 2)
ร้องโดย บาคุกามิ ริวกิ (คังดะ มาซาคาสึ)- "ยะเซ โนะ คัง" (Yasei no Kan) (ตอนที่ 3)
ร้องโดย เบียคุยะ ริคุโอ (ซูซูกิ ฮิเดมารุ)- "ปาร์ตี้พีเพิล องโด" (Party People Ondo) (ตอนที่ 4)
ร้องโดย ทาเคฮาระ คินจิโร่ (มัตสึโมโตะ จิน)- "ฮิบิคิ โนะ ชิราเบะ" (Hibiki no Shirabe) (ตอนที่ 11 และ 12)toei13
ร้องโดย รูนะ (เซนะ)

**รายชื่อตอน**
 ชื่อตอนของเรื่องจะมีการแฝงคำที่เกี่ยวข้องกับขบวนการในอดีต โดยใช้การเล่นคำหรือใช้คำนั้นเข้ามาเกี่ยวข้อง นอกจากนี้การประกาศชื่อตอนเป็นการแสดงผ่านไปยังวัตถุที่ปรากฏในฉากของเรื่องแทนtoei3- ในส่วนของชื่อตอนภาษาไทยจะเป็นการปรับบริบทของคำให้ชัดเจนยิ่งขึ้น

**ในสื่ออื่น**

**สปินออฟ**
โกจูเจอร์ แผนพิเศษ ห้องสารภาพบาปนัมเบอร์วัน (ゴジュウジャー補ジュウ計画 ナンバーワン懺悔室)
เผยแพร่เมื่อวันที่ 16 มีนาคม ค.ศ. 2025 เผยแพร่ทางแอปสตรีมมิ่งโตเอะโทคุซัทสึแฟนคลับtoei1

**เว็บดราม่า**
ซูเปอร์เซ็นไต มหาสงครามยูนิเวิร์ส ~ขบวนการนัมเบอร์วัน โกจูเจอร์ ตอนที่ 0~ (スーパー戦隊・ユニバース大戦 〜ナンバーワン戦隊ゴジュウジャー Episode 0〜)
เผยแพร่เมื่อวันที่ 2 กุมภาพันธ์ ค.ศ. 2025 เผยแพร่ลงทางแชนแนลยูทูปอย่างเป็นทางการในประเทศญี่ปุ่น เป็นการเกริ่นนำเรื่องราวของปฐมบทแห่งศึกสุดท้าย มหาสงครามยูนิเวิร์ส ก่อนที่จะเข้าสู่เนื้อหาหลักในตอนที่ 1 ในส่วนพากย์ไทยได้เผยแพร่ทางแชนแนลยูทูป Sentai Cartoon Club เมื่อวันที่ 21 มีนาคม ปีเดียวกัน
ขบวนการนัมเบอร์วัน โกจูเจอร์ สุดยอดการประชุมแห่งประวัติศาสตร์ (ナンバーワン戦隊ゴジュウジャー アニバーサリー討論会)
เผยแพร่เมื่อวันที่ 9 กุมภาพันธ์ ค.ศ. 2025 เผยแพร่ลงทางแชนแนลยูทูปโตเอะโทคุซัทสึ YouTube Official  ตัวละครที่ปรากฏตัวในตอนนี้คือ มาสค์ไรเดอร์ดีเคด, มาสค์ไรเดอร์เลเจนด์, โกไคเรด, เซ็นไคเซอร์ และ โกจูวูลฟ์ ในส่วนพากย์ไทยได้เผยแพร่ทางแชนแนลยูทูป Sentai Cartoon Club เมื่อวันที่ 5 เมษายน ปีเดียวกัน

**การออกอากาศ**
ขบวนการนัมเบอร์วัน โกจูเจอร์ ออกอากาศทุกวันอาทิตย์เวลา เวลา 9:30 น. - 10:00 น. ทางสถานีโทรทัศน์ทีวีอาซาฮิ ในช่วงซูเปอร์ฮีโร่ไทม์
ในส่วนประเทศไทย ลิขสิทธิ์เป็นของการ์ตูนคลับมีเดีย เผยแพร่ผ่านทางช่องยูทูป Sentai Cartoon Club โดยลงทั้งรูปแบบเสียงต้นฉบับพร้อมคำบรรยายภาษาไทย และ พากย์ไทย โดยลงทุกวันเสาร์ รูปแบบคำบรรยายภาษาไทยลง เวลา 12:00 น. ตั้งแต่วันที่ 8 มีนาคม พ.ศ. 2568 ส่วนรูปแบบพากย์ไทยลง เวลา 8:30 น. ตั้งแต่วันที่ 22 มีนาคม ปีเดียวกัน จนถึงตอนที่ 4 ต่อมาได้ปรับเปลี่ยนวันเผยแพร่พากย์ไทยใหม่เป็น ทุกวันอาทิตย์ ตั้งแต่ตอนที่ 5 นอกจากนี้ได้ออกอากาศทางสถานีโทรทัศน์ดิจิตัล HD ช่อง 9 เอ็มคอตเอชดี ช่อง 30 ทุกวันเสาร์ เวลา 7:30 น. ในรายการช่อง 9 การ์ตูน

**อ้างอิง**

**หมายเหตุ**

**เชิงอรรถ**

**ข้อมูลที่มา**

** ข้อมูลลิงก์**
1=https://www.tv-asahi.co.jp/50ger/ - ทีวีอาซาฮิ
*1=https://www.toei.co.jp/entertainment/tv/gozyuger/detail/index.html - โตเอะ- Gozyu_toei
ก
หมวดหมู่:รายการโทรทัศน์ของทีวีอาซาฮี
หมวดหมู่:ผลงานข้ามฝั่งของซูเปอร์เซ็นไต